Diari Oficial de la Generalitat Valenciana


Sumari del DOGV 5296, del 06-07-2006 (2006/7723)

ORDE de 23 de juny de 2006, de la Conselleria de Benestar Social, per la qual es desplega el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/06/23/(1)/dof/vci/html**

### Dades del document

Número de DOGV
:   5296

Data del DOGV
:   06-07-2006

Secció del DOGV
:   I. DISPOSICIONS GENERALS

Número del document
:   2006/7723


Data del document
:   23-06-2006

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria Benestar Social
    * reglament intern
    * administració regional
    * legislació

ORDE de 23 de juny de 2006, de la Conselleria de Benestar Social, per la qual es desplega el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social. [2006/F7723]  
Per mitjà del Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social (d'ara en avant Decret 120/2003), es va establir l'estructura orgànica i funcional de la Conselleria de Benestar Social, que determina les funcions que s'atribuïxen als òrgans superiors i al nivell directiu que componen el departament, així com les de les unitats administratives de rang superior que s'adscriuen a cada un d'estos.  
El Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, va establir per a la Conselleria de Benestar Social una estructura orgànica idèntica a l'establida en el Decret 120/2003.  
Per l'Orde de 17 de febrer del 2005, de la Conselleria de Benestar Social, es va modificar, parcialment, l'Orde de 8 de febrer del 2001 de la mateixa Conselleria, per la qual es desplegava el Decret 138/2000, d'1 de setembre, del Govern Valencià, que va aprovar el Reglament Orgànic i Funcional de la Conselleria de Benestar Social.  
En compliment del que preveu la disposició final primera del Decret 120/2003 i, de conformitat amb el que disposen els articles 35.e) i 71 de la Llei 5/1983, de 30 de desembre, de Govern Valencià, amb un informe previ de la Conselleria de Justícia i Administracions Públiques i de la Conselleria d'Economia, Hisenda i Ocupació, correspon l'aprovació d'una nova orde de desplegament del Reglament Orgànic i Funcional d'esta Conselleria, i per això.  
ORDENE  
CAPÍTOL I  
Del Gabinet del conseller i del Gabinet Tècnic  
Article 1  
1. El Gabinet del Conseller és l'òrgan de suport i d'assistència immediata al titular del departament i exercirà les funcions que este li encomane.  
2. El Gabinet Tècnic, amb rang d'àrea, és la unitat administrativa que, davall la dependència directa del titular del departament, exercix les funcions concernents a documentació, publicacions, comunicació i seguiment parlamentari.  
CAPÍTOL II  
De la Secretaria Autonòmica de Prestacions Sociosanitàries  
Article 2  
L'Àrea de Coordinació, dependent orgànicament de la Subsecretaria, és la unitat encarregada de prestar suport a la Secretaria Autonòmica de Prestacions Sociosanitàries en les funcions que té atribuïdes en matèria de coordinació de la política social i de la posada en marxa de l'organisme de prestacions sociosanitàries.  
CAPÍTOL III  
De la Subsecretaria  
Article 3  
Per a l'execució de les funcions que té assignades, la Subsecretaria s'estructura en la Secretaria General Administrativa, en l'Àrea de Planificació i en l'Àrea d'Inspecció.  
Article 4  
A la Secretaria General Administrativa li corresponen les funcions establides en l'article 79.2 de la Llei de Govern Valencià i s'estructura en les unitats següents:  
1. Servici de Gestió de Personal i Assumptes Generals, al qual corresponen les funcions següents:  
a) Preparar les relacions de llocs de treball i les seues actualitzacions.  
b) Tramitar les incidències de personal dels servicis centrals de la Conselleria.  
c) Conservar i custodiar els expedients personals dels empleats públics al servici de la Conselleria.  
d) Vetlar pel compliment de la normativa en matèria de personal.  
e) Tramitar els expedients disciplinaris.  
f) Realitzar els estudis, propostes i actuacions que respecte al personal de la Conselleria hagen d'efectuar-se.  
g) Vetlar pel funcionament correcte del registre general d'entrada i eixida de documents i de l'arxiu general.  
h) Gestionar els assumptes generals, com ara règim interior, parc mòbil, manteniment d'instal·lacions i altres de similars.  
i) Gestionar les adquisicions de material de tipus general, necessari per al funcionament normal de la Conselleria.  
j) Establir criteris de racionalització i homogeneïtzació en matèria d'adquisició i utilització de material de tipus general.  
k) Tramitar els expedients de responsabilitat patrimonial  
l) Tramitar les reclamacions administratives prèvies a l'exercici d'accions laborals.  
ll) Coordinar la gestió dels Servicis de Gestió Administrativa de les direccions territorials, de la Conselleria.   
m) Qualssevol altres funcions relatives a matèries de personal o assumptes generals dels servicis centrals de la Conselleria.  
2. Oficina de Programació Pressupostària i Administració Econòmica, a la qual corresponen les funcions següents:  
a) Elaboració de l'avantprojecte de pressupostos de la Conselleria.  
b) Tramitar les propostes de modificacions pressupostàries.  
c) Tramitar i formalitzar els ingressos que s'originen per les activitats dels distints centres directius de la Conselleria.  
d) Control i seguiment de l'execució pressupostària i econòmica de tots els programes pressupostaris de la Conselleria i gestionar el corresponent a Direcció i Servicis Generals.  
e) Informar sobre els avantprojectes de llei, projectes de disposicions generals, resolucions o convenis de la Conselleria amb repercussió en el gasto públic.  
f) Coordinació i seguiment de les distintes caixes pagadores de la Conselleria així com la comptabilització dels comptes justificatius dels fons de caixa fixa gestionats pels centres directius de la Conselleria.  
g) Supervisió de l'activitat de gestió economicopressupostària que realitzen altres unitats de la Conselleria.  
h) Avaluar els programes pressupostaris i, en general, desenrotllar totes aquelles funcions de caràcter econòmic i pressupostari que li siguen encomanades pels òrgans superiors.  
i) Establir les directrius per a la correcta gestió de gastos i ingressos i l'òptima utilització dels recursos.  
j) Dissenyar i mantindre actualitzats els programes d'informació i gestió econòmica de la Conselleria.  
k) Tramitar totes les incidències relatives a la gestió de nòmina del personal adscrit al departament.  
l) Gestió patrimonial dels béns mobles de la Conselleria.  
ll) Qualsevol altra funció relativa a la gestió econòmica o pressupostària.  
3. Servici d'Informàtica, al qual li corresponen les funcions següents:  
a) Direcció i impuls de la informatització dels servicis de la Conselleria.  
b) Elaboració i execució dels plans informàtics de la Conselleria.  
c) Disseny, programació, implantació i manteniment de les aplicacions i programes informàtics i la coordinació i la prestació de l'assistència tècnica necessària a les distintes unitats de la Conselleria.  
d) Gestionar les bases de dades, xarxes i sistemes informàtics de la Conselleria.  
e) Vetlar pel compliment de la normativa sobre tractament de dades de caràcter personal i coordinar les actuacions de la Conselleria en este camp.  
f) Qualsevol altra funció relativa a sistemes o processos informàtics de la Conselleria.  
4. Oficina Tècnica de Projectes i Obres, a la qual, amb rang de servici, corresponen les funcions següents:  
a) Informar les instruccions tècniques per a l'elaboració de projectes.  
b) Elaboració de projectes i la direcció tècnica de les obres, quan així s'acorde i, quan corresponga, atendre el seu manteniment.  
c) Supervisió dels projectes d'obres de la Conselleria i les seues modificacions, demanant els aclariments, ampliacions de dades, estudis o rectificacions que es creguen oportunes i les esmenes dels defectes observats.  
d) Supervisar els projectes d'obres subvencionades per la Conselleria.  
e) Efectuar el seguiment de les obres realitzades directament o indirectament per la Conselleria.  
f) Emissió dels informes tècnics que exigisca la normativa vigent o que siguen sol·licitats per les diferents unitats de la Conselleria.  
g) Control i seguiment dels béns immobles afectes a la Conselleria.  
5. Servici de Contractació i Inversions, al qual corresponen les funcions següents:  
a) Col·laborar i assessorar en la planificació, programació, seguiment i avaluació de les inversions de la Conselleria.  
b) Anàlisi, disseny, determinació i ordenació de criteris en relació amb les contractacions que s'efectuen.  
c) Estudiar, preparar i formalitzar els expedients de contractació de la Conselleria.  
d) Portar el seguiment de l'execució dels expedients de contractació de la Conselleria.  
e) Elaboració d'informes, propostes de resolució i la resta d'incidències que es deriven dels contractes.  
f) Gestió patrimonial dels béns immobles adscrits a la Conselleria.  
6. Servici de Coordinació i Ordenació Administrativa, al qual corresponen les funcions següents:  
a) Coordinar i impulsar la tramitació dels projectes normatius, així com col·laborar amb les direccions generals en la seua elaboració.   
b) Racionalització dels procediments administratius, en coordinació amb la resta de departaments de la Conselleria.  
c) Assistència tècnica a les direccions generals per a la preparació de convocatòries de subvencions i concerts, així com per a la implantació de procediments de gestió.  
d) Assistència tècnica i administrativa al Consell Valencià de Benestar Social i a qualsevol altre òrgan de participació social que poguera crear-se.  
e) Gestió i coordinació de les diferents oficines d'informació pública de la Conselleria.  
f) Coordinació, seguiment, supervisió i impuls de la tramitació dels convenis de col·laboració que ha de subscriure la Conselleria, així com remissió dels convenis subscrits al Registre de Convenis.  
g) Estudi i proposta sobre normalització de documentació administrativa.  
h) Coordinació dels servicis de traducció-correcció.  
i) Coordinació i seguiment dels programes europeus en què participe la Conselleria.  
j) Supervisió i remissió dels expedients corresponents als assumptes que s'hagen d'elevar a la Comissió de secretaris autonòmics i subsecretaris i al Consell per a la seua aprovació o coneixement, preparar l'informe de la Subsecretaria i traslladar els acords al centre directiu corresponent de la Conselleria.  
k) Tramitació de la publicació de normes i actes de la Conselleria en els diaris oficials.  
Article 5  
1. A l'Àrea de Planificació li correspon les funcions relatives al disseny, al seguiment i a l'avaluació dels programes duts a terme pels diferents òrgans de la Conselleria, així com els que fan referència a la formació dels recursos humans en l'àmbit de les competències pròpies del departament. En concret, li correspon a l'Àrea de Planificació:  
a) Informar els òrgans superiors del departament i el nivell directiu de la Conselleria sobre el grau de compliment dels programes.  
b) El disseny de programes, en col·laboració amb la resta de departaments de la Conselleria, i l'avaluació d'estos, quan així ho sol·liciten els òrgans directius de la Conselleria.  
c) El disseny i el seguiment de plans i programes de qualitat.  
d) La proposta als òrgans directius de la Conselleria, de nous programes i actuacions, així com modificacions dels ja existents, en les matèries de la seua competència.  
e) L'assessorament als restants departaments de la Conselleria, en matèria de millora de programes i actuacions, tant respecte del disseny, posada en marxa i modificació de plans, programes i actuacions, com quant a la seua gestió.   
f) L'elaboració i la coordinació dels plans de formació del personal de la Conselleria i, en especial, del Pla de Formació en Servicis Socials.  
2. De l'Àrea de Planificació dependrà, amb rang de servici, l'Oficina per a la Qualitat de Vida, a la qual correspon la proposta de noves actuacions en matèria d'acció social, així com l'elaboració i el seguiment, en col·laboració amb la resta d'òrgans, de programes globals d'actuació que, per les seues característiques, afecten més d'una direcció general.  
3. Igualment, de l'Àrea de Planificació dependrà el Servici de Formació i Qualitat en Recursos Humans, al qual corresponen les funcions següents:  
a) Elaborar i coordinar, en col·laboració amb l'Institut Valencià d'Administració Pública, els plans de formació del personal de la Conselleria.  
b) L'establiment i l'execució, en col·laboració amb l'Institut Valencià d'Administració Pública, del Pla de Formació en Servicis Socials, que anirà dirigit a la formació especialitzada del personal d'atenció directa en centres de Servicis Socials.  
c) Organització de cursos de formació encaminats al perfeccionament i al reciclatge professional del personal d'atenció directa dels centres dependents de la Conselleria.  
d) Organització de cursos i cicles formatius per al personal de plantilla de les empreses que gestionen centres dins de l'àmbit d'actuació de la Conselleria de Benestar Social.  
e) Gestió de pràctiques formatives en les matèries pròpies de la Conselleria.  
f) El foment i la col·laboració en la formació dirigida a personal d'atenció directa que preste els seus servicis en centres no dependents de la Generalitat Valenciana que reben finançament d'esta per al seu sosteniment, així com amb aquells amb què la Generalitat Valenciana tinga subscrits concerts d'atenció social especialitzada.  
g) El foment i la col·laboració amb les corporacions locals en la formació dirigida als professionals dels centres socials i dels equips interdisciplinaris de servicis socials bàsics.  
h) Qualsevol altra funció relativa a la formació en l'àmbit de les competències pròpies de la Conselleria.  
Article 6  
1. L'Àrea d'Inspecció és l'encarregada de la prevenció, la vigilància i el control del compliment de la normativa en matèria d'assistència i servicis socials, coordinant i supervisant els servicis dependents de la Conselleria.  
2. De l'Àrea d'Inspecció depén el Servici d'Avaluació i Inspecció, al qual corresponen les funcions següents:  
a) L'exercici de la funció inspectora sobre les persones físiques o entitats que realitzen activitats d'assistència o servicis socials en l'àmbit de la Comunitat Valenciana, així com sobre els centres o servicis, públics o privats que desenrotllen este tipus d'activitats, comprovant el compliment de les normes vigents en la matèria, alçant, si és procedent, les corresponents actes d'infracció o obstrucció, i proposant, si és el cas, les corresponents mesures correctores o de sanció.  
b) Vetlar pel respecte dels drets dels usuaris.  
c) Supervisar el destí i l'adequada utilització dels fons públics concedits a persones físiques o jurídiques per mitjà de subvencions, contractes, convenis o qualsevol altra figura semblant prevista en la normativa vigent.  
d) Avaluar el compliment dels nivells de qualitat dels Servicis Socials que es presten a la Comunitat Valenciana i, en especial, el grau de satisfacció dels usuaris de centres.  
e) Col·laborar amb la resta de departaments de la Conselleria en matèria d'avaluació del grau de compliment dels plans i programes de qualitat que duga a terme la Conselleria.  
CAPÍTOL IV  
De la Direcció General d'Immigració  
Article 7  
1. L'Àrea d'Immigració, davall la dependència de la Direcció General d'Immigració, és la unitat administrativa a què correspon la coordinació i la supervisió de les actuacions de les unitats dependents del centre directiu.  
2. De l'Àrea d'Immigració depén el Servici de Suport Tècnic al qual corresponen les funcions següents:  
a) Prestar el suport administratiu i tècnic al titular de la Direcció General per al desenrotllament de la política d'integració de la immigració.  
b) La redacció dels convenis o altres fórmules de col·laboració, així com de projectes normatius en matèria d'immigració.  
c) Elaboració de les convocatòries d'ajudes de servicis socials destinades específicament a la immigració, així com la tramitació de les sol·licituds i la gestió d'estes.  
d) Tramitació dels recursos administratius interposats, així com dels procediments de revisió administratius, quan afecten l'àmbit de les seues atribucions.  
CAPÍTOL V  
De la Direcció General de Servicis Socials  
Article 8  
L'Àrea de Servicis Socials, davall la dependència de la Direcció General de Servicis Socials, és la unitat administrativa a què correspon la coordinació i la supervisió de les actuacions de les unitats dependents del centre directiu. L'Àrea de Servicis Socials s'estructura en els servicis següents:  
1. Servici de Gestió de Programes, a què li corresponen les funcions següents:  
a) Disseny i execució de programes d'atenció al major i de programes comunitaris.  
b) La programació territorial de tots els recursos especialitzats corresponents a les matèries assignades a la Direcció General de Servicis Socials.  
c) La gestió de la demanda social per a l'atenció especialitzada a persones majors, en col·laboració amb el Servici de Coordinació de Centres.  
d) Coordinació i assessorament a les corporacions locals en la prestació de servicis socials de caràcter bàsic.  
e) La gestió de programes en matèria de barris d'acció preferent.  
f) Implantació directa de programes comunitaris i d'atenció al major en l'àmbit de la Comunitat Valenciana.  
g) Disseny, coordinació i gestió dels programes d'immigració que són competència de la Direcció General de Servicis Socials.  
h) Elaboració de les convocatòries de subvencions.  
i) Elaboració dels documents tècnics, instruccions i procediments necessaris per a aconseguir la coherència i coordinació entre tots els programes i actuacions de la Direcció General.  
2. Servici de Prestacions, al qual correspon les funcions següents:  
a) Control, seguiment i avaluació de les prestacions no contributives.  
b) Coordinació amb l'administració general de l'Estat en la gestió de les prestacions no contributives.  
c) Gestió de les prestacions del Fons d'Assistència Social.  
d) Coordinar els programes d'ajudes destinades a cura d'ancians i a la tercera edat en l'àmbit familiar.  
e) Preparació i coordinació de la gestió de subvencions.  
f) Gestió del finançament local del Pla Concertat.  
g) La preparació de les convocatòries de concerts amb centres d'iniciativa privada i de les corresponents resolucions d'adjudicació, així com de subvencions per al manteniment de centres públics i privats, inclòs el seguiment d'estos.  
3. Servici de Coordinació de Centres Propis, al qual correspon les següents funcions en relació amb els centres adscrits a la direcció general:  
a) La gestió de la demanda social per a l'atenció especialitzada a persones majors, en col·laboració amb el Servici de Gestió de Programes.  
b) L'assistència tècnica, coordinació i supervisió de la gestió dels centres.  
c) Realització d'actuacions orientades a garantir un adequat nivell de satisfacció dels usuaris dels centres, i dels servicis que en ells es presten.  
d) Disseny i implantació de programes sociosanitaris en els centres,  
e) En col·laboració amb l'Àrea de Planificació i amb el Servici d'Avaluació i Inspecció, el seguiment i avaluació de les activitats que s'han d'executar en els centres, així com la implantació de programes i plans de qualitat i realització de tasques de control d'estos.  
f) Elaboració de normes de règim intern dels centres.  
g) Elaboració de plans de modernització de les infraestructures dels centres.  
h) Establiment de criteris tècnics en matèria d'equipament i gestió dels centres.  
i) Qualsevol altra funció relativa a l'assistència i coordinació de la gestió dels centres dependents de la direcció general.  
4. Servici d'Autorització i Seguiment de Centres, al qual corresponen, dins de les competències encomanades a la direcció general, les funcions següents:  
a) La realització dels tràmits administratius per a l'autorització i la inscripció en el Registre de Centres i dels seus titulars.  
b) El seguiment i la supervisió del compliment dels requisits imposats als centres i servicis de servicis socials, dins de l'àmbit d'actuació de la Direcció General, així com la proposta d'implantació de programes de millora d'estos.  
c) Realització d'actuacions orientades a garantir un adequat nivell de satisfacció dels usuaris dels centres no gestionats directament per la direcció general, i dels servicis que en ells es presten.  
CAPÍTOL VI  
De la Direcció General d'Integració Social   
de Discapacitats  
Article 9  
L'Àrea d'Integració Social de Discapacitats, davall la dependència de la Direcció General d'Integració Social de Discapacitats, és la unitat administrativa a la qual correspon la coordinació i la supervisió de les actuacions de les unitats dependents del centre directiu. En l'Àrea d'Integració Social de Discapacitats s'integren els servicis següents:  
1. Servici de Discapacitats, al qual corresponen les funcions següents:  
a) Prestar suport administratiu i tècnic a la Direcció General per al desenrotllament de la política de rehabilitació i de tractament de persones afectades per discapacitats físiques, psíquiques i sensorials.  
b) Desenrotllament d'actuacions relatives a la inserció sociolaboral de les persones discapacitades, en coordinació amb altres conselleries i organismes.  
c) Elaboració de les convocatòries de subvencions.  
d) Execució de les funcions que la legislació vigent atribuïx a la Conselleria de Benestar Social en matèria d'estimulació precoç, inclosa la coordinació de la gestió dels centres necessaris per al desenrotllament d'estes funcions.  
e) Realització d'actuacions orientades a assegurar els adequats nivells en els centres d'atenció a persones discapacitades, tant públics com privats, i dels servicis que en estos es presten, així com el control dels requisits i de les normes que han de complir estos.  
f) La realització dels tràmits administratius per a l'autorització i la inscripció en el registre de centres, dins de les competències encomanades a la Direcció General.  
2. Servici de Malalts Mentals Crònics, al qual correspon les funcions següents:  
a) Prestar el suport administratiu i tècnic a la Direcció General per al desenrotllament de la política de reinserció social de persones afectades per trastorn mental crònic.  
b) Desenrotllament d'actuacions relatives a la promoció en el món laboral de les persones amb malalties mentals cròniques, en col·laboració amb altres conselleries i organismes.  
c) Elaboració de les convocatòries de subvencions.  
d) Execució de les funcions que la legislació vigent atribuïx a la Conselleria de Benestar Social en matèria de malalts mentals crònics.  
e) La realització dels tràmits administratius per a l'autorització i la inscripció en el registre de centres i entitats per a malalts mentals crònics, dins de les competències encomanades a la Direcció General.  
3. Servici d'Accessibilitat i Eliminació Barreres Arquitectòniques, al qual corresponen les funcions següents:  
a) Impulsar el compliment de la normativa sobre accessibilitat i supressió de barreres arquitectòniques, urbanístiques i de comunicació, així com de les disposicions reglamentàries que la desenrotllen, dins de les competències de la Conselleria de Benestar Social.  
b) Promoure la divulgació i l'estudi de l'accessibilitat i de l'eliminació de barreres, en especial en tot allò que es referix a la integració de les persones amb discapacitat.  
c) Promoció de campanyes dirigides a informació i mentalització dels ciutadans de la Comunitat Valenciana, que permeta un canvi d'actituds i possibilite la sensibilització de la societat.  
d) Elaborar les convocatòries de subvencions.  
e) Assessorament a responsables institucionals i professionals per a la implantació per part de les entitats implicades dels programes d'accessibilitat i de supressió de barreres arquitectòniques, urbanístiques i de la comunicació.  
CAPÍTOL VII  
De la Direcció General de la Família, Menor i Adopcions  
Article 11  
L'Àrea de Família, Menor i Adopcions, davall la dependència de la Direcció General de Família, Menor i Adopcions, és la unitat administrativa a què correspon la coordinació i la supervisió de les actuacions de les unitats dependents del centre directiu. De l'Àrea de Família, Menor i Adopcions depenen els servicis següents:  
1. El Servici de Família, al qual correspon les funcions següents:  
a) Desplegament i execució dels programes, projectes i mesures que tinguen com a finalitat incrementar la participació de la família en la vida econòmica, laboral, política, social i cultural.  
b) Coordinar la gestió dels programes i Prestacions Econòmiques Reglades.  
c) Coordinar els programes d'ajudes a les famílies nombroses.  
d) Estudiar la legislació i valorar la necessitat proposades normatives de protecció de la família.  
e) La preparació i el seguiment de subvencions destinades al foment i protecció de la família.  
f) Supervisar els tràmits d'autorització i d'inscripció en el Registre d'Entitats i centres de les entitats que intervenen en el sector de la família, i elevar la corresponent proposta.  
2. El Servici de Protecció i Inserció de Menors, al qual correspon les funcions següents:  
a) Coordinació dels recursos de protecció i inserció social de menors.  
b) Dissenyar i coordinar les actuacions corresponents a l'exercici de les facultats protectores sobre menors en matèria de desemparament, tutela, guarda, acolliment familiar i acolliment residencial.  
c) Coordinar les competències atribuïdes a la Generalitat Valenciana i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors.  
d) Supervisar les actuacions relatives als servicis i als centres de protecció i reeducació de menors, inclosos els tràmits d'autorització i inscripció d'estos en el Registre d'Entitats, Centres i Servicis, així com, si és el cas, la tramitació d'expedients sancionadors.  
e) Tramitació, formalització i seguiment de concerts amb centres de protecció i inserció de menors.  
f) La preparació i el seguiment de subvencions destinades al foment de centres i programes de protecció i inserció de menors.  
g) Estudiar la legislació i valorar la necessitat de mesures normatives  
3. El Servici d'Adopcions, a què correspon les funcions següents:  
a) Disseny dels programes de col·laboració i coordinar la tramitació dels expedients relatius a acolliment familiar preadoptiu, adopció nacional i internacional i estades temporals de menors estrangers.  
b) Coordinar la tramitació necessària per a l'elaboració de les resolucions sobre idoneïtat dels sol·licitants d'adopció per a l'exercici de la pàtria potestat, expedició de certificats d'idoneïtat i, si és el cas, expedició del compromís de seguiment en matèria d'adopció internacional.  
c) Acreditació, control, seguiment i elaboració de directrius d'actuació de les entitats de mediació d'adopció internacional.  
d) Donar suport tècnic i administratiu al Consell o Consells d'Adopció de Menors de la Generalitat Valenciana, dependents de la Direcció General de Família, Menor i Adopcions.  
e) La preparació i el seguiment de subvencions destinades al foment i a la protecció de l'adopció.  
f) Supervisar els tràmits d'autorització i inscripció en el Registre d'Entitats i centres de les entitats que intervenen en el sector d'adopcions, i elevar la corresponent proposta.  
g) Estudiar la legislació i valorar la necessitat de mesures normatives.  
CAPÍTOL VIII  
De la Direcció General de la Dona  
Article 12  
L'Àrea de la Dona, davall la dependència de la Direcció General de la Dona, és la unitat administrativa a què correspon la coordinació i la supervisió de les actuacions de les unitats dependents del centre directiu. En l'Àrea de la Dona s'integren els servicis següents:  
1. Servici de Promoció i Participació, a què corresponen les funcions següents:  
a) Estudiar i proposar programes, mesures i normes que tinguen com a objecte promoure l'exercici efectiu dels drets de la dona, incrementar la seua participació en la vida econòmica, laboral, política, social i cultural, i eliminar les discriminacions existents entre els sexes.  
b) Coordinar la prestació de servicis dirigits especialment a favor de les dones i, de manera especial, els que tinguen com a finalitat atendre situacions de greus carències.  
c) Coordinar les actuacions dels diversos organismes i entitats de la Generalitat Valenciana a fi de promoure la plena participació de la dona  
d) Dirigir, realitzar el seguiment, i controlar l'execució i l'avaluació dels plans intersectorials d'actuació per a la igualtat d'oportunitats entre dones i hòmens que es desenrotllen des de la Generalitat Valenciana.  
e) Actuar com a observatori permanent, així com realitzar i promoure estudis sobre la situació de la dona a la Comunitat Valenciana.  
f) Prestar suport tècnic als diferents òrgans consultius existents en la Conselleria de Benestar Social i relacionats amb les competències atribuïdes a la Direcció General de la Dona.  
g) Atendre de forma integral i continuada la problemàtica de les dones víctimes d'agressions, maltractaments físics i/o psíquics, violacions, incest, abusos sexuals i assetjament sexual des dels diferents enfocaments professionals.  
h) Prestar assessorament jurídic gratuït a dones, informant, orientant i canalitzant a la dona cap a les institucions i organismes competents per a la resolució de la seua problemàtica.  
i) Contribuir a la progressiva evolució de les conductes socials discriminatòries a través de l'impuls de campanyes de sensibilització, seminaris i tallers que promoguen una imatge diversificada i realista de les dones i hòmens en la societat.  
j) Dinamitzar la producció artística de les dones amb dificultats per a accedir al mercat de l'art, tant artistes novells, com de col·lectius i d'aquelles artistes no consagrades.  
2. Servici de Gestió de Programes, al qual correspon les funcions següents:  
a) Previndre i, si és el cas, contribuir a eliminar tota situació d'abús o de discriminació, directa o indirecta, de les dones, així com coadjuvar en la tramitació de les denúncies que es formulen contra tals situacions.  
b) Facilitar l'accés a la informació, la formació i a les oportunitats de futur de les dones, així com mantindre canals d'informació i xarxes de comunicació entre les organitzacions de dones valencianes i les organitzacions de l'àrea mediterrània.  
c) Fomentar la implantació i execució de programes de col·laboració i formació que tinguen com a finalitat la promoció sociolaboral de les dones.  
d) Elaborar les convocatòries de subvencions i ajudes destinades al sector de les dones.  
e) Presentar i difondre, en el marc de les iniciatives europees, projectes encaminats a fer realitat la igualtat d'oportunitats entre hòmens i dones.  
f) Impulsar i potenciar el teixit associatiu de la Comunitat Valenciana i, en especial, les associacions de dones legalment constituïdes o aquells col·lectius de dones amb interessos comuns que desitgen formar una associació.  
g) Coordinar la prestació de servicis dirigits específicament a afavorir la conciliació de la vida laboral i familiar.  
CAPÍTOL IX  
De les direccions territorials de la Conselleria  
de Benestar Social  
Article 13  
Per al desenrotllament de les seues funcions, cada una de les direccions territorials de la Conselleria de Benestar Social s'estructura en els servicis següents:  
1. Servici de Gestió Administrativa, a què li corresponen, en l'àmbit de la Direcció Territorial, les funcions relatives a la gestió en les matèries de personal, gestió econòmica i pressupostària, contractació administrativa, assumptes generals, informació i registre d'entrada i eixida de documents.  
2. Servici d'Acció Social, a què li corresponen, en l'àmbit de la Direcció Territorial, les funcions relatives a la gestió de les matèries pròpies de la Conselleria.  
En la Direcció Territorial de València, a més es conforma el Servici d'Avaluació i Orientació de Discapacitats que té com a funcions:  
a) Dirigir el Centre de Diagnòstic de València seguint les directrius de la Direcció General d'Integració Social de Discapacitats.  
b) Coordinar els centres de Diagnòstic d'Alacant i de Castelló.  
c) Unificar els criteris i homogeneïtzar les propostes d'actuació dels distints Centres de Diagnòstic.  
Article 14  
1. En els casos de vacant, absència o malaltia del director territorial de Benestar Social, serà substituït en les funcions que tinga atribuïdes, pel cap de Servici d'Acció Social i pel cap de Servici de Gestió Administrativa, d'acord amb les funcions assignades en l'article anterior.  
2. En els casos de vacant, absència o malaltia del cap de Servici d'Acció Social li substituirà el cap de Servici de Gestió Administrativa, i viceversa.  
DISPOSICIÓ ADDICIONAL  
Una vegada integrades en les àrees, en els servicis o en les direccions territorials podran existir també altres unitats que, amb la denominació de programa o semblant, desenrotllaran les funcions o les comeses que els siguen encomanats pels titulars corresponents.  
DISPOSICIÓ DEROGATÒRIA  
Queda derogada l'Orde de la Conselleria de Benestar Social de 8 de febrer de 2001, per la qual es desplega el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, així com l'Orde de 17 de febrer del 2005, de la Conselleria de Benestar Social, per la qual es modificava parcialment, l'Orde de 8 de febrer del 2001 de la mateixa Conselleria.  
DISPOSICIÓ FINAL  
La present orde entrarà en vigor el mateix dia que es publique en el Diari Oficial de la Generalitat.  
València, 23 de juny de 2006  
La consellera de Benestar Social,  
ALICIA DE MIGUEL GARCÍA


Còpia Permalink ELI